કર્મચારીઓમાં પ્રોત્સાહન અને હકારાત્મક અભિગમ લાવવા માટે કંપનીઓ અવનવા નુસખા અપનાવતી હોય છે. કંપનીમાં વધુ ને વધુ પ્રેરણાત્મક વાતાવરણ બનેલું રહે તે માટે મેનેજમેન્ટ દ્વારા હીરો ઓફ ધ મંથ કે એમ્પ્લોયી ઓફ ધ મંથની પ્રોત્સાહક નીતિ અપનાવવામાં આવતી હોય છે, પરંતુ તાજેતરમાં થયેલા એક અભ્યાસ પ્રમાણે આ ડહાપણભરી કાર્યપદ્ધતિ નકારાત્મક વાતાવરણ પણ ઊભું કરી શકે છે. અમેરિકન સંશોધકોનું કહેવું છે કે કર્મચારી અસાધારણ કામગીરી કરી શકે તે માટે આ પ્રયોગ કરવામાં આવે છે પણ આ પ્રકારની નીતિઓ સામાન્ય કામદાર પર સફળ થવાનું દબાણ વધારે છે અને તેઓ સતત ઉદાસ થવા લાગે છે.